EURAN SEURAKUNTA

Vs. Talouspäällikkö	Viranhaltijapäätös 1/2026 		29.6.2026
Asia		Hinnerjoen kirkon vesikaton vuotokohtien tiivistyskorjaukset  
Seloste	Hinnerjoen kirkossa on havaittu vuotokohtia vesikaton saumapeltikatteessa. Vuotokohtia on havaittu osassa vesikaton peltikatteen vaakasaumoja ja läpivientejä. Kirkon katon ollessa jyrkkä vaakasaumojen kuntoa ei pääse tarkastamaan kunnolla ilman nostinta. Vesikatteen kunto on arvioitu olevan pääosin vielä melko hyväkuntoinen.
Kiinteistöpäällikkö on pyytänyt vanhoihin saumakatteisiin erikoistuneelta Peltityöt Heikkilä Oy:ltä tuntimäärä- ja kustannusarviota kirkon katon saumojen ja läpivientien tarkastamisesta sekä tiivistyskorjauksista. Kiinteän hinnan antaminen työlle on haastavaa, koska työn määrää ei pystytä alhaalta tai yläpohjatilasta varmaksi arvioimaan. Siksi työ kannattaa tehdä tuntityönä toteutuneiden kustannusten mukaan. Peltityöt Heikkilä Oy on antanut kustannusarvion vesikaton katon saumojen ja läpivientien tarkastamisesta sekä tiivistyskorjauksista. Heikkilä on arvioinut työhön tuntimääräksi 60 h ja tuntihintana on 52,00 €/h alv.0 %. Kokonaishinta-arvio työlle sisältäen myös nostinkustannukset ja työssä tarvittavat tarvikkeet ovat 4 800,00 € alv.0 %. 
Päätös	Tilataan Hinnerjoen kirkon vesikaton saumapeltikatteen tarkastus ja tiivistyskorjaukset Peltityöt Heikkilä Oy:ltä saadun kustannusarvion mukaisesti, laskutus toteutuneiden tuntien ja kustannusten mukaan.  

OIKAISUVAATIMUSOHJE JA HANKINTAOIKAISUOHJE
Hankintalain soveltamisalaan kuulumaton hankinta
Hankinta on julkisista hankinnoista ja käyttöoikeussopimuksista annetun lain (1397/2016, myöhemmin hankintalaki) soveltamisalaan kuulumaton hankinta, koska sen arvo on alle kansallisen kynnysarvon eikä se hankintalaissa olevan rajauksen perusteella kuulu hankintalain soveltamisalaan. 
Hankintalain 25 §:n mukaan kansalliset kynnysarvot ilman arvonlisäveroa laskettuna ovat: 
· 60 000 € (tavarat ja palvelut sekä suunnittelukilpailut);
· 150 000 € (rakennusurakat); 
· 400 000 € (hankintalain liitteen E 1–4 kohdassa tarkoitetut sosiaali- ja terveyspalvelut); 
· 300 000 € (hankintalain liitteen E 5–15 kohdassa tarkoitetut muut erityiset palvelut) ja 
· 500 000 € (käyttöoikeussopimukset).
Pöytäkirja on 29.6.2026 viety nähtäväksi yleiseen tietoverkkoon
1 OIKAISUVAATIMUSOHJE
Oikaisuvaatimusoikeus
Päätökseen tyytymätön voi tehdä kirjallisen oikaisuvaatimuksen.
Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä seurakunnan jäsen. 
Oikaisuvaatimusviranomainen
Euran seurakunnan kirkkoneuvosto
Käyntiosoite: Sorkkistentie 3, 27510 Eura
Postiosoite: Sorkkistentie 3, 27510 Eura
Sähköposti: eura@evl.fi
Oikaisuvaatimusaika ja sen alkaminen
Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Oikaisuvaatimus on tehtävä 14 päivän kuluessa päätöksen tiedoksisaannista. Asianosaisen katsotaan saaneen päätöksestä tiedon seitsemäntenä päivänä kirjeen lähettämisestä, jollei tiedoksiannon näytetä tapahtuneen myöhemmin, tai saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja tai päätös on julkaistu yleisessä tietoverkossa. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.
Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä.
Oikaisuvaatimuksen sisältö
Oikaisuvaatimuksesta on käytävä ilmi:
· oikaisuvaatimuksen tekijän nimi sekä tarvittavat yhteystiedot asian hoitamiseksi
· tiedot hankintaoikaisun kohteena olevasta päätöksestä
· millaista oikaisua päätökseen vaaditaan 
· millä perusteilla oikaisua päätökseen vaaditaan.
Oikaisuvaatimukseen on liitettävä asiakirjat, joihin vaatimuksen tekijä vetoaa, jolleivat ne jo ole hankintayksikön hallussa. 
2 HANKINTAOIKAISUOHJE
Hankintaoikaisuvaatimuksen tekeminen
Hankintalain 135 §:n mukaan sellaisen hankintayksikön päätöksen tai muun hankintamenettelyssä tehdyn ratkaisun korjaamiseksi, johon ei muutoin sovelleta hankintalakia, voidaan hakea muutosta vaatimalla hankintayksiköltä oikaisua.
Hankintaa koskevasta asiasta voi tehdä hankintayksikölle hankintaoikaisun se, jota asia koskee (asianosainen). Asianosainen on se, jonka oikeuteen, velvollisuuteen tai etuun päätös välittömästi vaikuttaa (tarjouskilpailuun osallistunut tarjoaja tai osallistumishakemuksen tehnyt ehdokas tai muu taho, jota asia koskee). 
Hankintaoikaisuvaatimuksen toimitusosoite
Euran seurakunnan kirkkoneuvosto
Käyntiosoite: Sorkkistentie 3, 27510 Eura
Postiosoite: Sorkkistentie 3, 27510 Eura
Sähköposti: eura@evl.fi
Hankintaoikaisu on tehtävä 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Hankintaoikaisun voi omalla vastuullaan lähettää postitse, lähetin välityksellä tai sähköisesti. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä.  Jos hankintaoikaisun viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa hankintaoikaisuvaatimuksen tehdä ensimmäisenä arkipäivänä sen jälkeen.
Hankintaoikaisuvaatimuksen sisältö
Hankintaoikaisuvaatimuksesta on käytävä ilmi:
· oikaisua vaativan nimi sekä tarvittavat yhteystiedot asian hoitamiseksi
· tiedot hankintaoikaisun kohteena olevasta päätöksestä
· millaista oikaisua päätökseen vaaditaan 
· millä perusteilla oikaisua päätökseen vaaditaan.
Hankintaoikaisuun on liitettävä asiakirjat, joihin vaatimuksen tekijä vetoaa, jolleivat ne jo ole hankintayksikön hallussa. 
Lisätietoja
Henrica Vainionpää, puh. 044 777 1502, henrica.vainionpaa@evl.fi 
